Luftpost begynte som ballongpost (fransk , «bemannet ballong») sendt med luftballonger som ikke lot seg styre. Sendemåten ble først tatt i bruk under den fransk-prøyssiske krigen 1870–71 da tyske soldater omringet og isolerte Paris i fire måneder og kuttet telegraflinjene ut av byen. En av postballongene som skulle krysse den tyske beleiringen, «La Ville d'Orléans», kom ut av kurs og havnet med to mann i Telemark. Ballongen landet i full vinter 25. november 1870, men alle brev som hadde klart seg, kom fram før jul. Ballongpost har også blitt brukt til å spre propaganda.